ddrg/super_eurlex huggingface dataset:
(7)

Nõukogu on oma 29. juuni 2000. aasta kokkuvõtvas resolutsioonis Evora tervist määravate tegurite konverentsi kohta leidnud, et üha suurenevate erinevuste pärast tervise seisundite ja tervishoiusüsteemide tulemuste vahel nii liikmesriikides kui ka nende vahel on vaja teha siseriiklikul ja ühenduse tasandil uusi ja kooskõlalisi jõupingutusi; nõukogu on tervitanud komisjoni endale võetud kohustust teha ettepanek uue rahvatervise valdkonna programmi kohta, mis hõlmaks sektoritevahelise poliitika toel erimeetmeid tervist määravate tegurite mõjutamiseks tervise edendamise ja haiguste ennetamise kaudu, ning nõustunud vajadusega arendada vastavat teadmistebaasi ning selleks otstarbeks luua toimiv terviseseiresüsteem; nõukogu on rõhutanud, kui tähtis on, et ühenduse uus strateegia rahvatervise valdkonnas tugineb olemasolevate programmide raames konkreetsete tervist määravate tegurite, eelkõige tubaka, toitumise ja alkoholi suhtes võetavatele meetmetele, ning et tähtis ei ole mitte ainult tagada olemasolevate meetmete järjepidevus, vaid kõnealustes küsimustes ühtselt ja süsteemselt tööga edasi minna.
(5)

Euroopa Komisjoni Veterinaar- ja Toiduamet (FVO) korraldas 4.–8. septembrini 2001 kontrollkäigu Türgisse eesmärgiga hinnata kontrollisüsteeme, mis peaksid vältima Euroopa Ühendusse eksportimiseks ettenähtud sarapuupähklite, pistaatsiapähklite ja kuivatatud viigimarjade saastumist aflatoksiiniga. Kontrollkäigu tulemusel ilmnes muu hulgas, et Euroopa Ühendusse eksportimiseks ettenähtud sarapuupähkleid, pistaatsiapähkleid ja kuivatatud viigimarju hõlmavad kontrollimenetlused ei ole piisavad, et tagada saadetiste vastavus EÜ õigusaktides sätestatud piirnormidele. On täheldatud, et vastutavate ametnike koolitus on tihti puudulik, proovivõtu- ja analüüsimenetlused on ebapiisavad ning tõendusmaterjal selle kohta, et iga ekspordisertifikaat vastab asjaomasele saadetisele, ei ole küllaldane. Nimetatud kauba osas, mis pärineb Türgist või on sealt saadetud, täheldatakse pidevalt aflatoksiinisisalduse piirnormide eiramist, millest on toiduala kiirhoiatussüsteemi kaudu korduvalt teatatud. Seetõttu on asjakohane kehtestada Türgist pärinevate või sealt saadetud sarapuupähklite, pistaatsiapähklite ja kuivatatud viigimarjade ning nendest saadud teatavate toodete suhtes eritingimused, mis tagaksid rahva tervise kaitse kõrge taseme.
2.

Haigustele vastuvõtlikku puitu, mis on pärit Ameerika Ühendriikidest, võib ühendusse importida ainult juhul, kui sellele on lisatud ►M1 direktiivi 2000/29/EÜ artikli 13 lõige 1 ◄ osutatud sertifikaat: a) millega tõendatakse, et puit on pärit piirkondadest, kus kahjulike organismide mujalt kui Euroopast pärit isolaate teadaolevalt ei esine. Piirkonna nimi märgitakse sertifikaadil lahtrisse “lähtekoht”; või b) mis on välja antud pärast kontrollimist, et puit on kooritud ja: i) et puit on kumera pinna täielikuks eemaldamiseks kanditud, või ii) puidu veesisaldus ei ületa 20 % kuivaine massist, või iii) et puit on desinfitseeritud asjakohase kuuma õhu või kuuma veega töötlemisega; või c) millega tõendatakse saematerjali puhul (puukoorejääkidega või ilma nendeta) juhul, kui puidul või kehtivatele kaubandustavadele vastaval pakendil on märge “Kiln-dried”, “KD” või muu rahvusvaheliselt tuntud märge, et seda on tootmise ajal asjakohase aja jooksul ja asjakohasel temperatuuril kuivatis kuivatatud kuni niiskusesisalduseni 20 % kuivaine massist.
(7)

Et tagada süvamereliikide püügikoormuse tulemuslik ja ettevaatusel põhinev majandamine, on vaja identifitseerida kõnealuste liikide püügiga tegelevad laevad kalapüügilubade abil, mis on välja antud vastavalt nõukogu 27. juuni 1994. aasta määrusele (EÜ) nr 1627/94 (millega nähakse ette kalapüügilube käsitlevad üldsätted) ( 4 ) ja komisjoni 20. detsembri 1995. aasta määrusele (EÜ) nr 2943/95 (millega sätestatakse üksikasjalikud eeskirjad nõukogu määruse (EÜ) nr 1627/94 kohaldamiseks). ( 5 )
(2)

Toidu teaduskomitee on sedastanud, et isegi väga väikesed aflatoksiin B1 kogused tekitavad maksavähki ja on lisaks genotoksilise mõjuga.
(5)

Eelkõige on tähtis tagada, et asjaomaseid isikuid koheldaks kõikides vastuvõtvates liikmesriikides võrdselt sellistes küsimustes nagu nende elamisloa kestus ning kõnealuste isikute ja teiste inimeste turvalisuse tagamine, samuti tuleb tagada, et asjaomased liikmesriigid vahetaksid omavahel sellekohast teavet.
(6)

Kasutusviiside puhul, mille kohta on esitatud täiendavad tehnilised tõendid toimeaine edasise kasutamise vajaduse kohta ja tõhusate alternatiivide puudumise kohta, tuleks ette näha ajutised meetmed, et võimaldada välja töötada alternatiive. Teatavate kasutusviiside kohta on selline teave esitatud ja seda on hinnanud komisjon koos liikmesriigi ekspertidega. Erandeid tuleks teha üksnes juhtudel, mis on õigustatud ega tekita muret, ning erandid peaksid piirduma kahjulike organismidega, mille tõrjeks ei ole tõhusaid alternatiive.
(5)

Otsusega 2002/69/EÜ nähakse ette, et see vaadatakse uuesti läbi võttes arvesse Hiina pädevate asutuste poolt esitatud andmeid, liikmesriikide poolt ühenduse piiripunktidesse saabuvate partiide suhtes kohaldatava suurema järelevalve ja kontrolli tulemusi ning vajaduse korral ühenduse ekspertide poolt kohapeal läbiviidud uue kontrollkäigu tulemusi. Hiina ametiastutuste poolt esitatud teave ja liikmesriikide poolt läbiviidud kontrollide positiivsed tulemused on võimaldanud lubada teatavate loomset päritolu toodete importi ja seetõttu on vaja otsusesse 2002/69/EÜ sisse viia mitmed muudatused.
(3)

Komisjoni 20. oktoobri 1997. aasta määruse (EÜ) nr 2051/97 (milles sätestatakse ühenduse poolt fütosanitaarkontrolliks ette nähtud rahaliste toetuste jaotamist käsitlevate sätete üksikasjalikud rakenduseeskirjad) ( 3 ) kohaldamine on näidanud, et vaja on üksikasjalikumaid rakenduseeskirju ning et eelkõige peaksid olema täpsemalt sõnastatud nõuded teabe kohta, mille liikmesriik peab esitama, et põhjendada ühenduse rahalise toetuse taotlemist.
(1)

Jäätmepoliitika rakendamise jälgimiseks nõuab ühendus ettevõtete ja eramajapidamiste toodetud jäätmete ja nende hoolduse kohta regulaarse ühenduse statistika koostamist. See võimaldab jälgida, kuidas täidetakse jäätmete võimalikult täieliku taaskasutamise ja ohutu kõrvaldamise põhimõtteid. Statistilisi vahendeid on vaja ka selleks, et hinnata jäätmetekke vältimise põhimõtte järgimist ning luua seos jäätmetekke andmete ja globaalsete, riiklike ja piirkondlike loodusvarade kasutamise andmete vahel.
(51)

Ainus koostööd tegev Hiina äriühing, Baodingis asuv Mancheng Gold Star Chemical Industry Co., Ltd (edaspidi “Mancheng”) on teinud ettepaneku ühise hinnakohustuse võtmiseks koos riigi kontrolli all oleva kaubandusettevõtjaga Sinochem Hebei Import & Export Corporation. Tuletatakse siiski meelde, et Mancheng on tootja, kes ei vasta individuaalse kohtlemise kohaldamise nõuetele, sest tal puudub ekspordilitsents ja kogu tema eksport toimub kõnealuse riigi kontrolli all oleva kaubandusettevõtja kaudu. Ja et Hiina eksportivate tootjate koostöötase oli väga madal, ei pea komisjon vajalikuks arutada täiendavalt kaubandusettevõtja esitatud hinnakohustust sellega kaasneva meetmetest kõrvalehoidmise ohu tõttu. Sellest teavitati Hiina asjaomaseid isikuid.
4.

Juniperus’e taimede puhul on perekondadesse Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. ja Pyrus L. kuuluvaid taimi, mida on lähetamisele eelneva kahe aasta jooksul kasvatatud kõnealustes looduslike või aretatud kääbusvormidega tegelevates puukoolides ja nende vahetus ümbruses, ametlikult kontrollitud vähemalt kuus korda aastas sobivate ajavahemike järel, et teha kindlaks asjakohaseid kahjulikke organisme. Chamaecyparis’e ja Pinus’e taimede puhul on perekondadesse Chamaecyparis Spach ja Pinus L. kuuluvaid taimi, mis on kasvatatud kõnealustes looduslike või aretatud kääbusvormidega tegelevates puukoolides ja nende vahetus ümbruses, ametlikult kontrollitud vähemalt kuus korda aastas sobivate ajavahemike järel, et teha kindlaks asjakohaseid kahjulikke organisme. Asjakohased kahjulikud organismid on: a) Juniperus’e taimede puhul: — Aschistonyx eppoi Inouye, — Gymnosporangium asiaticum Miyabe ex Yamada ja G. yamadae Miyabe ex Yamada, — Oligonychus perditus Pritchard et Baker, — Popillia japonica Newman, — muud kahjulikud organismid, mida ei teata ühenduses esinevat; b) Chamaecyparis’e taimede puhul: — Popillia japonica Newman, — muud kahjulikud organismid, mida ei teata ühenduses esinevat; c) Pinus’e taimede puhul: — Bursaphelenchus xylophilus (Steiner et Buehrer) Nickle et al., — Cercoseptoria pini-densiflorae (Hori & Nambu) Deighton, — Coleosporium phellodendri Komr., — Coleosporium asterum (Dietel) Sydow, — Coleosporium eupatorii Arthur, — Cronartium quercuum (Berk.) Miyabe ex Shirai, — Dendrolimus spectabilis Butler, — Monochamus spp. (väljastpoolt Euroopat), — Popillia japonica Newman, — Thecodiplosis japonensis Uchida & Inouye, — muud kahjulikud organismid, mida ei teata ühenduses esinevat. Kõnealuste kontrollide käigus peavad taimed olema tunnistatud vabaks eespool nimetatud kahjulikest organismidest. Saastunud taimed eemaldatakse. Ülejäänud taimi töödeldakse tõhusalt.
(8)

Käesolevas direktiivis ettenähtud meetmetes on arvesse võetud olemasolevaid rahvusvahelisi juhiseid ja soovitusi ning nende aluseks on hinnang, mis põhineb olemasoleval teaduslikul ja tehnilisel teabel. Need meetmed on vajalikud inimeste ja loomade tervise ning keskkonna kaitse soovitud taseme saavutamiseks, arvestades ohte, mida meetmete puudumine ühenduses tõenäoliselt põhjustaks. Need meetmed tuleks korduvalt läbi vaadata ja vajaduse korral kohandada, võttes arvesse olemasolevaid tehnilisi ja teaduslikke andmeid.
(3)

Põllumajandus- ja metsandusministeeriumi riiklik veterinaartalitus (National Veterinary Service (NVS) of the Ministry of Agriculture and Forest) suudab tõhusalt tõendada kehtivate õigusaktide kohaldamist.
(5)

Kättesaadavad majandusnäitajad ning eelhinnangud aastaks 2001 näitavad järgmisi suundumusi: A) Tootmine. Ühenduse prognoositav toorterasetoodang aastal 2001 on umbes 159 miljonit tonni. See prognoositav tase ei ole mitte ainult 2,5 % võrra madalam kui 2000. aastal, vaid madalam ka 1997. aastal ja 1998. aastal registreeritud toodangumahust (vastavalt 159,4 miljonit tonni ja 159,7 miljonit tonni). B) Import. ESTÜ raua- ja terasetoodete import ühendusse kõigist kolmandatest riikidest jääb hinnangute kohaselt samale tasemele kui 2000. aastal, s.o umbes 25 miljonit tonni. Võrdluseks olgu märgitud, et nende toodete koguimport ühendusse 1996. aastal oli 12,2 miljonit tonni. See tähendab, et teraseimport ühendusse on viimase viie aastaga enam kui kahekordistunud. C) Eksport. Aastal 2001 on ESTÜ raua- ja terasetoodete tõenäoline ekspordimaht ühendusest väljapoole on umbes 8 % võrra väiksem kui eelmisel aastal. Sama eksport moodustas 1996. aastal kokku 28 miljonit tonni. Eriti tugevasti on kannatanud ühenduse eksport Kanadasse ja Ameerika Ühendriikidesse, olles hinnanguliselt vähenenud vastavalt 36 % ja 32 %võrra. Kui USA turgudel kehtestatakse piirangud, süveneb see suundumus aastal 2002 veelgi. Kogu 2001. aasta vältel on ühenduse raua- ja terasetoodete import tõenäoliselt selges ülekaalus võrreldes ekspordiga, nii et kaubandusbilansi puudujääk võib ületada 4 miljonit tonni. 1996. aastal registreeriti ühenduses raua- ja terasekaubandusbilansi ülejääk 15,8 miljonit tonni. D) Hinnad. Raua- ja terasetoodete hinnad olid 2001. aastal keskmiselt 18 % madalamad kui 2000. aastal.
(2)

Põhikirja artiklis 5.1 nõutakse, et EKP peab riikide keskpankade abiga koguma kas pädevatelt riigiasutustelt või otse majandussubjektidelt statistilist teavet, mida on vaja Euroopa Keskpankade Süsteemi (EKPS) ülesannete täitmiseks. Põhikirja artikkel 5.2 näeb ette, et riikide keskpangad peavad võimalust mööda täitma artiklis 5.1 kirjeldatud ülesandeid.
(57)

Teatavad huvitatud isikud väitsid, et ühenduse tööstusharu oli osaliselt ise süüdi kahjus, mida ta kandis. Mitu asjaosalist seadis küsimuse alla Sorochimie juhtimise, toodangu ja klienditeeninduse taseme ja tõstis esile asjaolu, et vaatlusperioodil oli Sorochimie ise importinud sulfaniilhapet. Üks asjaosaline väitis ka, et Sorochimie kantud kahju tulenes tema teisest tegevusvaldkonnast (liim), kus tal oli uurimisperioodil märkimisväärseid raskusi. Teise ühenduse tööstusharusse kuuluva äriühingu Quimigali olukorra kohta väideti, et tema otsus siseneda käivitusjärgus turule madalate hindadega oli samuti kaasa aidanud väidetavale kahjule. Lisaks sellele väideti, et ühenduse tööstusharu pidi täitma rangeid keskkonnanorme ja et tema tööjõu- ja veokulud olid suuremad kui India eksportivatel tootjatel, mis tähendas, et sellest riigist imporditud kaubal oli konkurentsieelis ja et seda ei pakutud kahjustavate hindadega.
(12)

Võttes arvesse osaliste arvu, keda on tarvis käesolevasse protsessi kaasata, ning vajalike rahaliste vahendite ja tehnilise oskusteabe mahtu, on eluliselt tähtis luua juriidiline isik, kes suudaks tagada Galileo programmile arendusetapi käigus eraldatavate summade kooskõlastatud kasutamise. Õiguskindluse huvides tuleks ette näha, et nimetatud isikut, kelle tegevuse eesmärk ei ole majanduslik ning kes vastutab Euroopa huve teeniva avalik-õigusliku uurimisprogrammi juhtimise eest, peaks käsitama rahvusvahelise organisatsioonina liikmesriikide käibemaksuseaduste ühtlustamist käsitleva nõukogu 17. mai 1977. aasta kuuenda direktiivi 77/388/EMÜ ( 9 ) artikli 15 lõike 10 tähenduses ning aktsiisiga maksustatavate toodete üldist korraldust ning nende toodete valdamist, liikumist ja järelevalvet käsitleva nõukogu 25. veebruari 1992. aasta direktiivi 92/12/EMÜ ( 10 ) artikli 23 lõike 1 tähenduses.
(8)

Suur osa ühenduses ja liikmesriikides turustatavast neitsioliiviõlist on oliiviõlide segu, mis tagab selle, et sellisel õlil on turunõuetele vastav kindel kvaliteet ning tüüpilised organoleptilised omadused. Neitsioliiviõli tüüpilised omadused asjaomastes piirkondades tagatakse hoolimata sellest või mõnikord seetõttu, et neile lisatakse väike kogus teistest piirkondadest pärit oliiviõli. Selleks, et tagada turul regulaarsed tarned vastavalt tavapärastele kaubavoogudele ning et võtta arvesse oliivikasvatusele iseäralikku tootmismahu kõikumist, tuleks ühenduse või liikmesriigi nime sisaldavaid päritolunimetusi kasutada ka juhul, kui toode sisaldab väikeses osas mõnest teisest piirkonnast pärit oliiviõli. Sellistel juhtudel tuleb tarbijaid siiski teavitada sellest, et toode ei ole täielikult pärit päritolunimetusega hõlmatud tsoonist.
(17)

Komisjon otsis ja kontrollis kõiki andmeid, mida ta pidas vajalikuks, et teha kindlaks dumping, kahju ja ühenduse huvid ning see, kas dumpingu ja kahju jätkumine või kordumine on tõenäoline ning ega meetmete säilitamine ei ole vastuolus ühenduse huvidega. Tehti kontrollkäigud järgmiste äriühingute valdustesse: a) ühenduse tootjad: Tecnimagen SA – Barcelona, Hispaania Grundig AG – Nürnberg, Saksamaa Philips Consumer Electronics – Eindhoven, Madalmaad Industrie Formenti Italia Spa – Lissone, Itaalia Seleco Formenti Spa – Pordenone, Itaalia; b) eksportijad/tootjad ja müügiga tegelevad sidusettevõtted Türgi Profilo Telra Elektronik Sanayi ve Ticaret AS, Istanbul (sealhulgas müügiga tegelevad sidusettevõtted i) PRO-EKS Dis Ticaret AS, Istanbul, (ii) Savunma Gerecleri AS, Istanbul, (iii) Elektrotem Elektronik Aletler Limited, Istanbul) Beko Elektronik AS, Istanbul (sealhulgas müügiga tegelev sidusettevõte Ram Dis Ticaret, Istanbul) Vestel Elektronik Sanayi ve Ticaret AS, Istanbul (sealhulgas müügiga tegelevad sidusettevõtted: i) Vestel Dis Ticaret AS, Istanbul, ii) Vestel Dis Ticaret AS Ege Serbest Bolge SB, Izmir, iii) Vestel Bilisim Teknolojileri Sanayi ve Ticaret AS, Istanbul, iv) Vestel Komunikasyon Sanayi ve Ticaret AS, Izmir) Izmir Elektronik Sanayi ve Ticaret AS, Izmir Tai Thomson Television Thailand, Pathumthani, Tai (sealhulgas müügiga tegelev sidusettevõte European Audio Products (HK) Ltd, Shatin, New Territory, Hong Kong); c) ühenduses asuvad sidusimportijad — Türgi eksportijatega seotud importijad — Beko (UK) Ltd, Watford, Ühendkuningriik Beko Electronics Espana SL, Barcelona, Hispaania Vestel Holland BV, Rotterdam, Madalmaad Vestel Iberia, Madrid, Hispaania — äriühinguga Thomson Television Thailand seotud importijad — Thomson Multimedia Marketing France SA, Boulogne, Prantsusmaa Thomson Multimedia Sales Spain, SA, Madrid, Hispaania Thomson Multimedia Sales UK Ltd, West Malling, Kent, Ühendkuningriik; d) ühenduses asuvad sõltumatud importijad Alba plc – Barking, Ühendkuningriik.
4.

<MTYP>

Tekst;

19
(23)

Austria, Soome ja Rootsi ühinemisakti artikli 172 lõikes 7 nähakse ette, et kui komisjon ei võta kooskõlas ühenduse õiguse aluspõhimõtetega vastu asjakohaselt põhjendatud vastupidist otsust, jäävad EFTA järelevalveorgani tehtud otsused pärast ühinemist kehtima, ilma et see piiraks lõigete 4 ja 5 kohaldamist.
(9)

Samuti on oluline, et avaldatud andmed oleksid sööda ringluse kõigis etappides ametlikult kontrollitavad. Seega on kohane, et pädevad ametiasutused teostaksid kooskõlas loomasöötade ametliku kontrollimise korraldamise põhimõtteid sätestava nõukogu 25. oktoobri 1995. aasta direktiiviga 95/53/EÜ ( 5 ) segasööda märgistamisel esitatava informatsiooni õigsuse järelevalvet ning et segasööda tootjad kohustuksid järelevalve tõhususe tagamiseks tegema pädevatele ametiasutustele kättesaadavaks kõik ringlusse laskmiseks mõeldud söötade koostist puudutavad dokumendid.
(2)

Direktiivi 70/524/EMÜ artikli 9e lõikega 1 nähakse ette, et uut söödalisandit võib ajutiselt lubada, kui kõnealuse direktiivi artikli 3a punktide b–e tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel artikli 2 punktis a osutatud viisil. Selliseid ajutisi lubasid antakse kõnealuse direktiivi C lisa II osas osutatud lisandite puhul kuni neljaks aastaks.
(9)

Et võtta rahvusvaheline raamatupidamisstandard vastu kohaldamiseks ühenduses, peab see esiteks vastama eespool nimetatud nõukogu direktiivide põhinõuetele, mis tähendab, et seda kohaldades saadakse tõene ja erapooletu ülevaade ettevõtja finantsseisundist ja -tulemustest, kusjuures seda põhimõtet rakendatakse nimetatud nõukogu direktiive silmas pidades, eeldamata ranget vastavust nende direktiivide igale sättele, teiseks peab see nõukogu 17. juuli 2000. aasta järelduste kohaselt olema Euroopa üldsuse huvides ja kolmandaks peab see täitma teabe kvaliteeti käsitlevaid põhikriteeriume, millele raamatupidamisaruanded peavad vastama, et kasutajatel neist kasu oleks.
(6)

Et äriühingutel, kellele on antud ökomärgis või kes on taotlenud oma toodetele ökomärgist enne käesoleva otsuse kohaldamiskuupäeva, oleks piisavalt aega kohandada need tooted uutele kriteeriumidele vastavaks, on asjakohane, et piiratud aja jooksul, mis ei ületa 12 kuud, kehtivad samal ajal nii käesoleva otsusega kehtestatud uued kriteeriumid kui ka otsusega 1999/179/EÜ kehtestatud kriteeriumid.
(10)

Rahvusvahelise Tsiviillennundusorganisatsiooni (ICAO) 33. assamblee võttis vastu resolutsiooni A33/7, milles kasutatakse „tasakaalustatud lähenemisviisi” mõistet müra kontrollimises ning luuakse seega õhusõidukite müra käsitlemise lähenemisviis, milles sisalduvad rahvusvahelised suunised käitamispiirangute rakendamiseks lennuväljade kaupa. Õhusõidukite müra kontrollimise „tasakaalustatud lähenemisviisi” mõistel on neli põhipunkti ning sellega seoses on vaja hoolikalt hinnata müra vähendamise kõiki eri võimalusi, sealhulgas lennukimüra vähendamist müra tekkekohal, maakasutuse planeerimist ja korraldamist, müra vähendavad lennumeetodid ning käitamispiirangud, ilma et see piiraks asjakohaste juriidiliste kohustuste, olemasolevate kokkulepete, kehtivate õigusaktide ning kehtestatud arengusuundade kohaldamist.
(12)

Register on üksus, mille ülesanne on tippdomeeni.eu korraldamine, haldamine ja juhtimine, sealhulgas asjaomaste andmebaaside ja avalike päringuteenuste pidamine, registreerijate akrediteerimine, akrediteeritud registreerijate taotletavate domeeninimede registreerimine, tippdomeeni nimeserverite töö tagamine ning tippdomeeni tsoonifailide levitamine. Tippdomeeniga seotud avalikke päringuteenuseid nimetatakse edaspidi who is — päringuteks. Who is — tüüpi päringud on kooskõlas andmekaitset ja eraelu puutumatust reguleerivate ühenduse õigusaktidega. Juurdepääs nimetatud andmebaasidele võimaldab teavet domeeninime valdaja kohta ning on oluline abinõu kasutaja usalduse tagamiseks.
(3)

Inimverest või inimese vereplasmast saadud, tööstuslikult valmistatud ravimpreparaatide kvaliteedi-, ohutuse- ja meditsiinilise efektiivsuse nõuded on tagatud Euroopa Parlamendi ja nõukogu 6. novembri 2001. aasta direktiiviga 2001/83/EÜ inimtervishoius kasutatavate ravimite ühenduse eeskirjade kohta. ( 5 ) Inimpäritoluga täisvere, plasma või vererakkude väljajätmine kõnealuse direktiivi reguleerimisalast on tekitanud olukorra, et nende kvaliteeti ja ohutust, niivõrd kui need on mõeldud vereülekandeks ning on töötlemata, ei reguleerita ühegi siduva ühenduse õigusaktiga. Seetõttu, pidades silmas kodanike vaba liikumist ühenduse territooriumil, on oluline, et ühenduse sätted tagaksid sihtotstarbest olenemata vere ja selle komponentide kvaliteedi ja ohutuse võrreldavuse kõigis liikmesriikides kogu vereülekandeketi jooksul. Seega aitab kõrgete kvaliteedi-ja ohutusnõuete kehtestamine veenda elanikke, et teisest liikmesriigist doonorluse teel saadud inimveri ja verekomponendid vastavad samadele nõuetele, nagu kehtivad nende enda riigis.
(7)

Prosulfurooni osas paluti komiteel kommenteerida toimeaine kahe lagunemisprodukti lubatavat riski veekogu põhjaladestuses elavatele organismidele ning katseloomade juures täheldatud võimalikke hormonaalseid häireid. Komitee jõudis oma arvamuses ( 8 ) järeldusele, et rottide juures tänu eluaegsele kõrgete toimeaine doosidega kokkupuutele täheldatud teatavaid muutusi emakas ja piimanäärmetes ei peeta taotletavate kasutusvaldkondade kontekstis inimese puhul prosulfurooni riski hindamisel asjakohaseks. Samuti märkis komitee, et mainitud kahe lagunemisprodukti riski veekogu põhjaladestuses elavatele organismidele ei ole veel piisavalt hinnatud, ning juhtis tähelepanu sellele, et setteveekatsete käigus moodustub märkimisväärses koguses teisi püsivaid metaboliite, mida ilmselt ei ole samuti hinnatud. Hiljem esitati vajalik teave ja hinnangud. Teaduskomitee märkusi on käesoleva direktiivi ja vastava läbivaatus- aruande koostamisel arvesse võetud.
(1)

Personalieeskirjade artikli 27 kohaselt on institutsioonid kohustatud tagama, et tööle võetakse võimalikult pädevaid, tõhusaid ja usaldusväärseid ametnikke ühenduste liikmesriikide kodanike hulgast geograafiliselt võimalikult laiast piirkonnast ilma, et tehtaks vahet nende rassi, poliitiliste, filosoofiliste või religioossete tõekspidamiste, soo või seksuaalse sättumuse alusel ning sõltumata nende perekonnaseisust või perekondlikust olukorrast.